- Ցավոք սրտի` ոչ միշտ: Դեռևս սառնություն կա մեր երկու նախարարության հարաբերություններում, Հայաստանի մշակույթի նախարարությունը դեռևս քիչ է կարևորում համագործակցությունը: Մինչդեռ ես համոզված եմ, որ մենք շատ ու շատ ծրագրեր պիտի համատեղ կյանքի կոչենք, չպետք է տարաբաժանենք հայաստանյան մշակույթը արցախյանից: Դա մեկ ու միասնական մշակութային տարածքն է` գրեթե նույնականացող խնդիրներով և հայեցակարգերով: Երբեմն այն տպավորությունն է ստեղծվում, թե մենք մոռացված ենք, մինչդեռ կարևորը մոռացված չլինելն է: